text: Fredericia får mere miljøvenlige busser
  25 januar 2013 kl. 13.33
  Som en af de første byer i Danmark indsættes ni gasbusser, der skal minimere CO2-udslippet.
  Fredericia får til sommer ni nye gasdrevne busser.
  - Ved at udnytte gas i transportsektoren minimerer vi CO2-udslippet og sikrer et bedre miljø for byen og dens borgere, siger Mads Lund, formand for Teknisk Udvalg.
  - Biogas som drivmiddel til de tunge køretøjer er en oplagt måde til at gøre transporten grønnere. Derfor er det godt, at Fredericia kører dette projekt med gasdrevne busser. Det giver vigtige erfaringer med anvendelse af gas som drivmiddel og bidrager dermed til nedbringelse af CO2, siger centerleder Niels-Anders Nielsen fra Trafikstyrelsens Center for grøn transport.
  